Qezaya Nisêbînî ya Mêrdînî de vizêr rîyê hêrişê îşxalî yê vera Rojawanê Kurdistanî yê  hukmatê AKP’yî ra teqeyîşêk ame meydan û 9 kesan cuya xo vînî kerde.
Êyê ke hetê dewleta Tirkî ra ameyî qetilkerdene ra Hasan Mûhammed, Orhan Dogan, Adnan Dogan, Huseyîn Çakir, Mehmet Şîrîn Demîr û Ahmet Delen Goristanê Hacilar ê taxa Kişla de ameyî definkerdene. Naîf Sîncar, Dara Alî û Aytekîn Eroglu zî saetanê rewî yê serê sibayî de Goristanê Morrîsî yê taxa Yenîşehîrî de ameyî definkerdene.
Merasîmê cenazeye ke dejo giran hakîm bi û  bi seyan kesî tewrê ci bîyî de cinîyêka babîyê ci ame kiştene vera hêrişê dewlete hêrsê xo wina ard ziwan:‘‘ Erdogan ma se kerd to, ma qesra to rijnaye, ma se kerd? Mela qesra to birijîye.‘‘
